Gupta-sage: Indiese Hoë Kommissie bevestig toestemming | Maroela Media
Die Indiese Hoë Kommissie het toestemming gehad om ‘n privaatvliegtuig by Waterkloof-lugmagbasis te land, het die Hoë Kommissaris Donderdag gesê.
“Klaring en goedkeuring is bykans drie weke vóór die landing ontvang,” het Virenda Gupta gesê. Hy is glo nie verwant aan die Gupta-familie, wat die vliegtuig gehuur het om gaste na Suid-Afrika te vervoer vir ‘n familietroue by Sun City in Noordwes nie. Die Guptas besit die New Age-koerant en Sahara Computers.
“Die Hoë Kommissie het teen die einde van Februarie ‘n aansoek ingedien, in die lig daarvan dat ministers en verskeie hoëvlak-politieke afgevaardigdes aan boord sou wees en veiligheid een van die grootste oorwegings vir ons is,” het hy gesê. Hy sê die kommissie het deur sy verdedigingsraadgewer met die hoof van verdediging vir internasionale betrekkinge in die Suid-Afrikaanse Nasionale Weermag (SANW) kommunikeer. “Dit is die standaard kanaal van kommunikasie wat deur die regering van Suid-Afrika voorgeskryf word met verwysing na kommunikasie van alle verdedigingsraadgewers in die land.”
Die regering het Vrydag gesê die landing is nie goedgekeur nie en dat ‘n ondersoek van stapel gestuur is om ‘n moontlike breuk in diplomatieke protokol te ondersoek.
Vyf regeringsbeamptes en militêre personeel is in verband met die voorval geskors en twee metropolisiebeamptes en ‘n reservis is in hegtenis geneem.
Guptas landing troue vliegtuig waterkloof
Die beamptes wat tot dusver in hegtenis geneem is in verband met die sogenaamde toestemming vir die landing van ‘n burgerlike vliegtuig op die Waterkloof-lughawe, is inderdaad nie een werklik skuldig nie – het bloot maar net bevele uitgevoer. Die toestemming is uit hoër gesag gegee en Zuma, alhoewel dalk nie direk nie, speel ‘n groot rol in die toestemming wat wel gegee is. Na alle waarskynlikheid sal die waarheid weldra aan die lig kom en die skuldige bekend gemaak word.